**ก**

**ชื่อผลงาน** : ทางเดินเพื่อสุขภาพ

**ชื่อผู้ศึกษา** : 1. นางสาวกรรณิการ์ ไทยภักดี

2. นางสาววิภาดา พานิชนอก

**สาขาวิชา** : ธุรกิจสถานพยาบาล

**ปีการศึกษา** : 2557

**สถานศึกษา** : วิทยาลัยอาชีวศึกษานครราชสีมา

**บทคัดย่อ**

ในการวิจัยครั้งนี้เป็นการศึกษาเชิงพรรณนาเพื่อศึกษาความพึงพอใจของกลุ่มเกษตรกรชาวนาหมู่บ้านไผ่ ตำบลกระเบื้องใหญ่ อำเภอพิมาย จังหวัดนครราชสีมา ต่อการใช้ทางเดินเพื่อสุขภาพ กับเพื่อส่งเสริมสุขภาพให้วัยทำงานมีสุขภาพดีทั้งร่างกายและจิตใจ โดยมีสมมุติฐานในการวิจัย คือ เกษตรกรชาวนามีความพึงพอใจในการใช้นวัตกรรมทางเดินเพื่อสุขภาพ กับสามารถลดอาการปวดเท้า และลดอาการเกร็งของกล้ามเนื้อได้ กลุ่มตัวอย่างที่ใช้ในการศึกษาวิจัยครั้งนี้ประกอบด้วย กลุ่มเกษตรกรชาวนาที่มีอายุตั้งแต่25-55ปี ที่อาศัยอยู่หมู่บ้านไผ่ ตำบลกระเบื้องใหญ่ อำเภอพิมาย จังหวัดนครราชสีมา จำนวน 100 คน ที่ได้มาโดยแบบสุ่มเครื่องมือที่ใช้ในการวิจัย ได้แก่การเก็บรวบรวมข้อมูลเป็นแบบประเมินความพึงพอใจ ทางเดินเพื่อสุขภาพ ค่าสถิติที่ใช้ในการวิจัย คือ ข้อมูลที่ได้มาคำนวณหาค่า ร้อยละ ค่าเฉลี่ย (Mean) และส่วนเบี่ยงเบนมาตรฐาน (Standard deviation) ของคะแนนความรู้เรื่องสุขภาพเท้า และพฤติกรรมการดูแลสุขภาพเท้าของวัยทำงาน ผลการวิจัยมีดังนี้

ผลการวิจัยพบว่าผู้ตอบแบบสอบถามส่วนใหญ่มีระดับความพึงพอใจที่อยู่ในระดับมากได้แก่ สามารถนำไปใช้ในชีวิตประจำวันได้คิดเป็นร้อยละ 89.0 (=3.56,SD.=0.62)อยู่ในระดับปานกลาง ได้แก่ เคลื่อนย้ายและใช้งานได้สะดวกคิดเป็นร้อยละ 87.25 (=3.49,SD.=0.61)รูปลักษณ์ ความสวยงามของทางเดินเพื่อสุขภาพคิดเป็นร้อยละ 82.50 (=3.30,SD.= 0.48) ความเรียบร้อยของทางเดินเพื่อสุขภาพ คิดเป็นร้อยละ 80.0 (=3.20,SD.=0.44)สุขภาพด้านร่างกายจิตใจ ดีขึ้น คิดเป็นร้อยละ 78.0 (=3.12,SD. = 0.65) อยู่ในระดับน้อย ได้แก่ สามารถประหยัดเวลา ค่าใช้จ่ายได้คิดเป็นร้อยละ 77.25 (=3.09,SD. =0.71) ทดลองใช้ทางเดินเพื่อสุขภาพ(The footpath for the health) ได้ผลดีตรงตามความต้องการของผู้ใช้คิดเป็นร้อยละ 72.50 (=2.90,SD.=0.73) ทางเดินเพื่อสุขภาพ(The footpath for the health) โดยรวมมีความเหมาะสมและตรงกับความต้องการของผู้ใช้คิดเป็นร้อยละ 72.50 (=2.90, SD. =0.73) ทดลองใช้ทางเดินเพื่อสุขภาพ (The footpath for the health) แล้วมีอาการดีขึ้นคิดเป็นร้อยละ 71.75 (=2.87,SD.=0.70) ตามลำดับ